CELEX: 32021R1449
Language: ro
Date: 2021-09-03 00:00:00
Title: Regulamentul de punere în aplicare (UE) 2021/1449 al Comisiei din 3 septembrie 2021 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 2-fenil-fenol (inclusiv sărurile sale, cum ar fi sarea de sodiu), 8-hidroxichinolină, amidosulfuron, bifenox, clormequat, clortoluron, clofentezin, clomazon, cipermetrină, daminozid, deltametrin, dicamba, difenoconazol, diflufenican, dimetaclor, etofenprox, fenoxaprop-P, fenpropidin, fludioxonil, flufenacet, fostiazat, indoxacarb, lenacil, MCPA, MCPB, nicosulfuron, uleiuri parafinice, ulei de parafină, penconazol, picloram, propaquizafop, prosulfocarb, quizalofop-P-etil, quizalofop-P-tefuril, sulf, tetraconazol, trialat, triflusulfuron și tritosulfuron (Text cu relevanță pentru SEE)

6.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 313/20
               
            
         REGULAMENTUL DE PUNERE ÎN APLICARE (UE) 2021/1449 AL COMISIEI
         din 3 septembrie 2021
         de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 2-fenil-fenol (inclusiv sărurile sale, cum ar fi sarea de sodiu), 8-hidroxichinolină, amidosulfuron, bifenox, clormequat, clortoluron, clofentezin, clomazon, cipermetrină, daminozid, deltametrin, dicamba, difenoconazol, diflufenican, dimetaclor, etofenprox, fenoxaprop-P, fenpropidin, fludioxonil, flufenacet, fostiazat, indoxacarb, lenacil, MCPA, MCPB, nicosulfuron, uleiuri parafinice, ulei de parafină, penconazol, picloram, propaquizafop, prosulfocarb, quizalofop-P-etil, quizalofop-P-tefuril, sulf, tetraconazol, trialat, triflusulfuron și tritosulfuron
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 alineatul (1),
         întrucât:
         
                     (1)
                  
                  
                     Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.
                  
               
                     (2)
                  
                  
                     Regulamentul de punere în aplicare (UE) 2020/1511 al Comisiei (3) a prelungit perioada de aprobare a substanțelor active clorotoluron, clomazon, cipermetrină, daminozid, deltametrin, fludioxonil, flufenacet, fostiazat, indoxacarb, MCPA, MCPB și prosulfocarb până la 31 octombrie 2021, a substanței active tritosulfuron până la 30 noiembrie 2021 și a substanțelor active amidosulfuron, bifenox, clofentezin, dicamba, difenoconazol, diflufenican, fenoxaprop-P, fenpropidin, lenacil, nicosulfuron, uleiuri parafinice, picloram, sulf și triflusulfuron până la 31 decembrie 2021. Regulamentul de punere în aplicare (UE) 2020/2104 al Comisiei (4) a prelungit perioada de aprobare a substanței active ulei de parafină până la 31 decembrie 2021. Regulamentul de punere în aplicare (UE) 2017/555 al Comisiei (5) a prelungit perioada de aprobare a substanțelor active clormequat, propaquizafop și quizalofop-p-etil până la 30 noiembrie 2021 și a substanțelor active 2-fenil-fenol (inclusiv sărurile sale, cum ar fi sarea de sodiu), dimetaclor, etofenprox, penconazol, tetraconazol și trialat până la 31 decembrie 2021. Regulamentul de punere în aplicare (UE) 2017/1530 al Comisiei (6) a prelungit perioada de aprobare a substanței active quizalofop-p-tefuril până la 30 noiembrie 2021.
                  
               
                     (3)
                  
                  
                     Aprobarea substanței active 8-hidroxichinolină urmează să expire la 31 decembrie 2021 în conformitate cu Regulamentul de punere în aplicare (UE) nr. 993/2011 al Comisiei (7).
                  
               
                     (4)
                  
                  
                     Cererile de reînnoire a aprobării substanțelor respective au fost transmise în conformitate cu Regulamentul de punere în aplicare (UE) nr. 844/2012 al Comisiei (8).
                  
               
                     (5)
                  
                  
                     Din cauza faptului că evaluarea substanțelor active respective a fost amânată din motive independente de voința solicitanților, este probabil ca aprobările lor să expire înainte de adoptarea unei decizii privind reînnoirea lor. Prin urmare, este necesar să se prelungească perioadele lor de aprobare.
                  
               
                     (6)
                  
                  
                     În plus, este necesară o prelungire a perioadei de aprobare a substanțelor active 2-fenil-fenol (inclusiv sărurile sale, cum ar fi sarea de sodiu), 8-hidroxichinolină, amidosulfuron, clofentezin, clomazon, daminozid, fenoxaprop-P, fludioxonil, flufenacet, lenacil, triflusulfuron și tritosulfuron, pentru a acorda timpul necesar pentru efectuarea unei evaluări a proprietăților de perturbare a sistemul endocrin ale substanțelor active respective, în conformitate cu procedura prevăzută la articolele 13 și 14 din Regulamentul de punere în aplicare (UE) nr. 844/2012.
                  
               
                     (7)
                  
                  
                     În ceea ce privește cazurile în care Comisia urmează să adopte un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, Comisia urmează să stabilească data de expirare ca fiind cea valabilă înaintea intrării în vigoare a prezentului regulament sau ca fiind data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În ceea ce privește cazurile în care Comisia urmează să adopte un regulament care prevede reînnoirea aprobării unei substanțe active menționate în anexa la prezentul regulament, Comisia va depune eforturi pentru a stabili, în funcție de circumstanțe, cea mai timpurie dată posibilă de punere în aplicare.
                  
               
                     (8)
                  
                  
                     Regulamentul de punere în aplicare (UE) nr. 540/2011 trebuie așadar modificat în consecință.
                  
               
                     (9)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 309, 24.11.2009, p. 1.
         
            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).
         
            (3)  Regulamentul de punere în aplicare (UE) 2020/1511 al Comisiei din 16 octombrie 2020 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active amidosulfuron, bifenox, clorotoluron, clofentezin, clomazon, cipermetrin, daminozid, deltametrin, dicamba, difenoconazol, diflufenican, fenoxaprop-P, fenpropidin, fludioxonil, flufenacet, fostiazat, indoxacarb, lenacil, MCPA, MCPB, nicosulfuron, uleiuri parafinice, picloram, prosulfocarb, sulf, triflusulfuron și tritosulfuron (JO L 344, 19.10.2020, p. 18).
         
            (4)  Regulamentul de punere în aplicare (UE) 2020/2104 al Comisiei din 15 decembrie 2020 de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de aprobare a substanței active ulei de parafină (JO L 425, 16.12.2020, p. 93).
         
            (5)  Regulamentul de punere în aplicare (UE) 2017/555 al Comisiei din 24 martie 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a mai multor substanțe active enumerate în partea B a anexei la Regulamentul de punere în aplicare (UE) nr. 686/2012 (programul de reînnoire AIR IV) (JO L 80, 25.3.2017, p. 1).
         
            (6)  Regulamentul de punere în aplicare (UE) 2017/1530 al Comisiei din 7 septembrie 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de aprobare a substanței active quizalofop-p-tefuril (JO L 232, 8.9.2017, p. 4).
         
            (7)  Regulamentul de punere în aplicare (UE) nr. 993/2011 al Comisiei din 6 octombrie 2011 de aprobare a substanței active 8-hidroxichinolină, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (JO L 263, 7.10.2011, p. 1).
         
            (8)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).
      
      
         
            ANEXĂ
            Partea A din anexa la Regulamentul de punere în aplicare (UE) nr. 540/2011 se modifică după cum urmează:
            
                        1.
                     
                     
                        în a șasea coloană, „Expirarea aprobării”, de la rândul 18, „8-hidroxichinolină”, data se înlocuiește cu „31 decembrie 2022”;
                     
                  
                        2.
                     
                     
                        în a șasea coloană, „Expirarea aprobării”, de la rândul 40, „Deltametrin”, data se înlocuiește cu „31 octombrie 2022”;
                     
                  
                        3.
                     
                     
                        în a șasea coloană, „Expirarea aprobării”, de la rândul 65, „Flufenacet”, data se înlocuiește cu „31 octombrie 2022”;
                     
                  
                        4.
                     
                     
                        în a șasea coloană, „Expirarea aprobării”, de la rândul 69, „Fostiazat”, data se înlocuiește cu „31 octombrie 2022”;
                     
                  
                        5.
                     
                     
                        în a șasea coloană, „Expirarea aprobării”, de la rândul 102, „Clorotoluron”, data se înlocuiește cu „31 octombrie 2022”;
                     
                  
                        6.
                     
                     
                        în a șasea coloană, „Expirarea aprobării”, de la rândul 103, „Cipermetrină”, data se înlocuiește cu „31 octombrie 2022”;
                     
                  
                        7.
                     
                     
                        în a șasea coloană, „Expirarea aprobării”, de la rândul 104, „Daminozid”, data se înlocuiește cu „31 octombrie 2022”;
                     
                  
                        8.
                     
                     
                        în a șasea coloană, „Expirarea aprobării”, de la rândul 107, „MCPA”, data se înlocuiește cu „31 octombrie 2022”;
                     
                  
                        9.
                     
                     
                        în a șasea coloană, „Expirarea aprobării”, de la rândul 108, „MCPB”, data se înlocuiește cu „31 octombrie 2022”;
                     
                  
                        10.
                     
                     
                        în a șasea coloană, „Expirarea aprobării”, de la rândul 119, „Indoxacarb”, data se înlocuiește cu „31 octombrie 2022”;
                     
                  
                        11.
                     
                     
                        în a șasea coloană, „Expirarea aprobării”, de la rândul 160, „Prosulfocarb”, data se înlocuiește cu „31 octombrie 2022”;
                     
                  
                        12.
                     
                     
                        în a șasea coloană, „Expirarea aprobării”, de la rândul 161, „Fludioxonil”, data se înlocuiește cu „31 octombrie 2022”;
                     
                  
                        13.
                     
                     
                        în a șasea coloană, „Expirarea aprobării”, de la rândul 162, „Clomazon”, data se înlocuiește cu „31 octombrie 2022”;
                     
                  
                        14.
                     
                     
                        în a șasea coloană, „Expirarea aprobării”, de la rândul 169, „Amidosulfuron”, data se înlocuiește cu „31 decembrie 2022”;
                     
                  
                        15.
                     
                     
                        în a șasea coloană, „Expirarea aprobării”, de la rândul 170, „Nicosulfuron”, data se înlocuiește cu „31 decembrie 2022”;
                     
                  
                        16.
                     
                     
                        în a șasea coloană, „Expirarea aprobării”, de la rândul 171, „Clofentezin”, data se înlocuiește cu „31 decembrie 2022”;
                     
                  
                        17.
                     
                     
                        în a șasea coloană, „Expirarea aprobării”, de la rândul 172, „Dicamba”, data se înlocuiește cu „31 decembrie 2022”;
                     
                  
                        18.
                     
                     
                        în a șasea coloană, „Expirarea aprobării”, de la rândul 173, „Difenoconazol”, data se înlocuiește cu „31 decembrie 2022”;
                     
                  
                        19.
                     
                     
                        în a șasea coloană, „Expirarea aprobării”, de la rândul 176, „Lenacil”, data se înlocuiește cu „31 decembrie 2022”;
                     
                  
                        20.
                     
                     
                        în a șasea coloană, „Expirarea aprobării”, de la rândul 178, „Picloram”, data se înlocuiește cu „31 decembrie 2022”;
                     
                  
                        21.
                     
                     
                        în a șasea coloană, „Expirarea aprobării”, de la rândul 180, „Bifenox”, data se înlocuiește cu „31 decembrie 2022”;
                     
                  
                        22.
                     
                     
                        în a șasea coloană, „Expirarea aprobării”, de la rândul 181, „Diflufenican”, data se înlocuiește cu „31 decembrie 2022”;
                     
                  
                        23.
                     
                     
                        în a șasea coloană, „Expirarea aprobării”, de la rândul 182, „Fenoxaprop-P”, data se înlocuiește cu „31 decembrie 2022”;
                     
                  
                        24.
                     
                     
                        în a șasea coloană, „Expirarea aprobării”, de la rândul 183, „Fenpropidin”, data se înlocuiește cu „31 decembrie 2022”;
                     
                  
                        25.
                     
                     
                        în a șasea coloană, „Expirarea aprobării”, de la rândul 186, „Tritosulfuron”, data se înlocuiește cu „30 noiembrie 2022”;
                     
                  
                        26.
                     
                     
                        în a șasea coloană, „Expirarea aprobării”, de la rândul 276, „Clormequat”, data se înlocuiește cu „30 noiembrie 2022”;
                     
                  
                        27.
                     
                     
                        în a șasea coloană, „Expirarea aprobării”, de la rândul 278, „Propaquizafop”, data se înlocuiește cu „30 noiembrie 2022”;
                     
                  
                        28.
                     
                     
                        în a șasea coloană, „Expirarea aprobării”, de la rândul 279, „Quizalofop-P-etil și Quizalofop-P-tefuril”, data se înlocuiește cu „30 noiembrie 2022”;
                     
                  
                        29.
                     
                     
                        în a șasea coloană, „Expirarea aprobării”, de la rândul 284, „Dimetaclor”, data se înlocuiește cu „31 decembrie 2022”;
                     
                  
                        30.
                     
                     
                        în a șasea coloană, „Expirarea aprobării”, de la rândul 285, „Etofenprox”, data se înlocuiește cu „31 decembrie 2022”;
                     
                  
                        31.
                     
                     
                        în a șasea coloană, „Expirarea aprobării”, de la rândul 287, „Penconazol”, data se înlocuiește cu „31 decembrie 2022”;
                     
                  
                        32.
                     
                     
                        în a șasea coloană, „Expirarea aprobării”, de la rândul 288, „Trialat”, data se înlocuiește cu „31 decembrie 2022”;
                     
                  
                        33.
                     
                     
                        în a șasea coloană, „Expirarea aprobării”, de la rândul 289, „Triflusulfuron”, data se înlocuiește cu „31 decembrie 2022”;
                     
                  
                        34.
                     
                     
                        în a șasea coloană, „Expirarea aprobării”, de la rândul 292, „Sulf”, data se înlocuiește cu „31 decembrie 2022”;
                     
                  
                        35.
                     
                     
                        în a șasea coloană, „Expirarea aprobării”, de la rândul 293, „Tetraconazol”, data se înlocuiește cu „31 decembrie 2022”;
                     
                  
                        36.
                     
                     
                        în a șasea coloană, „Expirarea aprobării”, de la rândul 294, „Uleiuri parafinice”, data se înlocuiește cu „31 decembrie 2022”;
                     
                  
                        37.
                     
                     
                        în a șasea coloană, „Expirarea aprobării”, de la rândul 295, „Ulei de parafină”, data se înlocuiește cu „31 decembrie 2022”;
                     
                  
                        38.
                     
                     
                        în a șasea coloană, „Expirarea aprobării”, de la rândul 299, „2-fenil-fenol (inclusiv sărurile sale, cum ar fi sarea de sodiu)”, data se înlocuiește cu „31 decembrie 2022”.